****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

**L Ē M U M S**

Daugavpilī

2022.gada 27.janvārī **Nr.30**

(prot. Nr.3, 13.§)

Par lokālplānojuma „Zemes vienībām ar kadastra apzīmējumiem 05000050701 un 05000050706, rūpnieciskās apbūves teritorijas izveidei Višķu ielā 34, Daugavpilī” kā Daugavpils pilsētas teritorijas plānojuma grozījumu izstrādes uzsākšanu

Pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu, 23.panta ceturto daļu un 24.panta otro daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.,75.,76. un 132.punktu, Daugavpils pilsētas domes 2020.gada 24.marta saistošiem noteikumiem Nr.12 „Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa”, ņemot vērā Daugavpils valstspilsētas un Augšdaugavas novada ilgtspējīgas attīstības stratēģijas līdz 2030.gadam vadlīnijās noteikto (īpaši atbalstīt uz zināšanām, pētniecību un videi draudzīgām tehnoloģijām balstītu inovatīvo ražošanu), Daugavpils pilsētas pašvaldības Pilsētbūvniecības un vides komisijas 2021.gada 22.novembra sēdes protokola izrakstu Nr.2, izskatot SIA „Regula Baltija” (reģ.Nr.41503036161) 2021.gada 17.decembra iesniegumu, atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Uzsākt teritorijas Višķu ielā 34 (1.pielikums) lokālplānojuma izstrādi, lai grozītu Daugavpils pilsētas teritorijas plānojumu, radot priekšnoteikumus sekmīgai vieglās rūpniecības uzņēmējdarbībai, kas darbojas augsto tehnoloģiju nozarē.
2. Apstiprināt lokālplānojuma darba uzdevumu (2.pielikums).
3. Apstiprināt Daugavpils pilsētas pašvaldības Pilsētplānošanas un būvniecības departamenta Pilsētplānošanas nodaļas vadītāju par lokālplānojuma izstrādes vadītāju.
4. Pilnvarot Daugavpils pilsētas pašvaldības izpilddirektori slēgt līgumu ar SIA „Regula Baltija” (reģ.Nr.41503036161) par lokālplānojuma izstrādi un finansēšanas kārtību (3.pielikums).
5. Lēmumu par lokālplānojuma izstrādes uzsākšanu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļa vietnē, kā arī divu nedēļu laikā publicēt paziņojumu vietējā laikrakstā.
6. Daugavpils pilsētas pašvaldības Pilsētplānošanas un būvniecības departaments ir atbildīgs par lēmuma izpildi.

Pielikumā: 1. Lokālplānojuma teritorijas izvietojuma shēma;

2. Lokālplānojuma darba uzdevums;

3. Līguma projekts par lokālplānojuma izstrādi un finansēšanas kārtību.

Domes priekšsēdētājs *(personiskais paraksts)* A.Elksniņš

1. pielikums

Daugavpils domes


2022. gada 27.janvāra


lēmumam Nr.30

**Lokālplānojuma teritorijas izvietojuma shēma**

uz LR Valsts zemes dienesta datu publicēšanas portāla un Daugavpils pilsētas domes 2020.gada 24.marta saistošo noteikumu Nr.12 „Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa” grafiskās daļas kartes datiem

Lokālplānojuma teritorija – zemes vienības ar kadastra apzīmējumiem 05000050701 un 05000050706.



****

Domes priekšsēdētājs *(personiskais paraksts)* A.Elksniņš

2. pielikums

Daugavpils domes

2022. gada 27.janvāra

lēmumam Nr.30

**Lokālplānojuma darba uzdevums**

1. **Lokālplānojuma izstrādes pamatojums**

Daugavpils pilsētas teritorijas plānojuma grozījumu nepieciešamība, lai radītu priekšnoteikumus sekmīgai vieglās rūpniecības uzņēmējdarbībai, kas darbojas augsto tehnoloģiju nozarē, proti, dokumentu un banknošu autentiskuma pārbaudes iekārtu ražošana, programmnodrošinājuma izstrāde u.tml. Lai nodrošinātu pilnvērtīgas iespējas īpašuma izmantošanai un attīstībai, paredzot lokālplānojumā mainīt funkcionālo zonējumu no Publiskās apbūves teritorijas uz Rūpnieciskās apbūves teritoriju, tādējādi nodrošinot uzņēmējdarbības attīstības iespējas.

1. **Lokālplānojuma teritorija**

Lokālplānojuma teritorija (lēmuma 1.pielikums) atrodas Daugavpils pilsētas Ķīmijas apkaimē. Lokālplānojuma teritorijas platība ir 7462 m2.

1. **Lokālplānojuma izstrādes uzdevums**
   1. Veikt Daugavpils pilsētas teritorijas plānojuma grozījumus, proti, mainīt teritorijas funkcionālo zonējumu saskaņā ar darba uzdevuma 1.punktu, ņemot vērā Ministru kabineta 30.04.2013. noteikumu Nr.240 „Vispārīgie teritorijas plānošanas, izmantošanas un apbūves noteikumi” un Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” prasības un precizēt Daugavpils teritorijas plānojumā noteiktās aizsargjoslas un citus izmantošanas aprobežojumus.
   2. Pirms redakcijas izstrādes uzsākšanas saņemt no LR Vides pārraudzības valsts biroja atbilstošo lēmumu par Stratēģiskā ietekmes uz vidi novērtējuma piemērošanas vai ne piemērošanas nepieciešamību.
   3. Lokālplānojumu izstrādāt, izmantojot teritorijas attīstības plānošanas informācijas sistēmu (turpmāk – TAPIS), ievērojot normatīvajā aktā par TAPIS noteiktās prasības.
   4. Izstrādāt lokālplānojuma paskaidrojuma rakstu, ņemot vērā darba uzdevuma 6.1. apakšpunkta prasības.
   5. Izstrādāt lokālplānojuma grafisko daļu, ņemot vērā darba uzdevuma 6.2. apakšpunkta prasības.
   6. Izstrādāt lokālplānojuma teritorijas izmantošanas un apbūves noteikumus, ņemot vērā darba uzdevuma 6.3.apakšpunkta prasības, nosakot teritorijas izmantošanas nosacījumus un apbūves parametrus (apbūves intensitāti, brīvās zaļās teritorijas rādītāju, apbūves blīvumu, zemes vienību minimālu platību, apbūves maksimālo augstumu u.c.), kā arī citas prasības, aprobežojumus un nosacījumus, ņemot vērā teritorijas īpatnības.
2. **Institūcijas, kurām lokāplānojuma izstrādātājs pieprasa nosacījumus lokālplānojuma izstrādei un atzinumus par izstrādātajām lokālplānojuma redakcijām:**
   1. Valsts vides dienests – Latgales reģionālā vides pārvalde;
   2. Dabas aizsardzības pārvalde;
   3. Latvijas Ģeotelpiskās informācijas aģentūra;
   4. Daugavpils pilsētas pašvaldības iestāde „Komunālā saimniecības pārvalde”;
   5. Veselības inspekcija – Latgales kontroles nodaļa.
3. **Normatīvie akti un dokumenti lokālplānojuma izstrādei**
   1. Teritorijas attīstības plānošanas likums;
   2. Aizsargjoslu likums;
   3. Likums „Par ietekmes uz vidi novērtējumu”
   4. Ministru kabineta 14.10.2014.noteikumi Nr.628 „Noteikumi par pašvaldību teritorijas attīstības plānošanas dokumentiem”;
   5. Ministru kabineta 30.04.2013.noteikumi Nr.240 „Vispārīgie teritorijas plānošanas, izmantošanas un apbūves noteikumi”;
   6. Ministru kabineta 08.07.2014.noteikumi Nr.392 „Teritorijas attīstības plānošanas informācijas sistēmas noteikumi”;
   7. Daugavpils pilsētas ilgtspējīgās attīstības stratēģija līdz 2030.gadam;
   8. Daugavpils valstspilsētas un Augšdaugavas novada ilgtspējīgas attīstības stratēģijas līdz 2030.gadam;
   9. Daugavpils pilsētas domes 2020.gada 24.marta saistošie noteikumi Nr.12 „Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa.
4. **Prasības lokālplānojuma izstrādei:**
   1. Paskaidrojuma raksts:
      1. teritorijas pašreizējās izmantošanas apraksts un teritorijas attīstības nosacījumi;
      2. teritorijas plānojuma grozījumu nepieciešamības pamatojums un lokālplānojuma risinājumu apraksts un tā saistība ar piegulošajām teritorijām;
      3. teritorijas attīstības mērķis un uzdevumi;
      4. risinājumu atbilstība pašvaldības ilgtspējīgas attīstības stratēģijai.
   2. Grafiskā daļa:
      1. lokālplānojuma grafisko daļu izstrādāt, izmantojot: aktuālāko pieejamo Latvijas ģeotelpiskās informācijas aģentūras uzturēto topogrāfisko karti (M 1:2000). Kā palīgmateriālu var izmantot pieejamo Latvijas ģeotelpiskās informācijas aģentūras uzturēto ortofoto; aktuālo Valsts zemes dienesta Nekustamā īpašuma valsts kadastra informācijas sistēmā reģistrēto informāciju par zemes vienībām;
      2. teritorijas pašreizējās izmantošanas plāns ar teritorijā esošajām aizsargjoslām un aprobežojumiem (M 1:2000);
      3. teritorijas plānotā funkcionālā zonējuma plāns ar teritorijā esošajām aizsargjoslām un aprobežojumiem (M 1:2000);
      4. citi plāni, shēmas, atbilstoši 4. punkta minēto instituciju sniegriem nosacījumiem;
      5. grafisko daļu noformē, norādot koordinātu sistēmu, koordinātu tīklu, karšu nosaukumus, karšu pamatnes mēroga, lietotos apzīmējumus ar skaidrojumiem un grafiskās daļas izstrādātāju.
   3. Teritorijas izmantošanas un apbūves noteikumos:
      1. noteikt teritorijas atļautās izmantošanas veidus, izmantošanas nosacījumus un apbūves parametrus, kā arī noteikt citas prasības (inženiertehniskajam nodrošinājumam, arhitektoniski telpiskajam risinājumam u.c.), aprobežojumus un nosacījumus (vides pieejamības nosacījumi, labiekārtojuma nosacījumi), ņemot vērā teritorijas īpatnības, specifiku un lokālplānojuma izstrādes uzdevumus;
      2. lokālplānojuma īstenošanas kārtību un nosacījumus.
5. **Prasības lokālplānojuma publiskajai apspriešanai:**
   1. Atbilstoši Ministru kabineta 14.10.2014.noteikumu Nr.628 „Noteikumi par pašvaldību teritorijas attīstības plānošanas dokumentiem” (turpmāk – MK noteikumi Nr.628 un šī darba uzdevuma 7.punkta prasībām sagatavoto lokālplānojuma redakciju kopā ar sagatavoto ziņojumu Daugavpils pilsētas pašvaldības Pilsētplānošnas un būvniecības departaments iesniedz izskatīšanai Daugavpils pilsētas pašvaldībā, kura pieņem lēmumu par lokālplānojuma redakcijas nodošanu publiskajai apspriešanai un institūciju atzinumu saņemšanai saskaņā MK noteikumu Nr.628 noteiktājā kārtībā un termiņos.
   2. Pēc Pašvaldības lēmuma pieņemšanas pa lokālplānojuma redakcijas nodošanu publiskajai apspriešanai un institūciju atzinumu saņemšanai lokālplānojuma izstrādātājs vienojas ar lokālplānojuma izstrādes vadītāju par publiskas apspriešanas norises laiku un publiskās apspriešanas datumu, uz kuru izstrādātājs sagatavo prezentācijas materiālu par lokālplānojuma risinājumiem.
   3. Ne vēlāk kā vienu nedēļu pirms publiskās apspriešanas uzsākšanas lokālplānojuma izstrādātājs iesniedz Daugavpils pilsētas pašvaldības Pilsētplānošanas un būvniecības departamentā publiskās apspriešanas planšetes maketu tās satura saskaņošanai. Planšetes saturs ietver paziņojumu par lokālplānojuma publisko apspriešanu, kas sastadīt atbilstoši MK noteikumu Nr.628 83.punkta prasībām, un būtiskāko vizuālo un teksta informāciju par lokālplānojuma risinājumiem.
   4. Lokālplānojuma redakcijas publiskās apspriešanas organizēšana:
      1. klātienes formas gadījumā, saskaņā ar MK noteikumu Nr.628 prasībām. Publiskās apspriešanas termiņš - četras nedēļas;
      2. neklātienes formas (attālināti) gadījumā (Covid-19 infekcijas izplatības laikā) saskaņā ar MK noteikumu Nr.628 prasībām, ievērojot Covid-19 infekcijas izplatības pārvaldības likuma prasības. Publiskās apspriešanas termiņš - četras nedēļas. Paziņojumu par lokālplānojuma publisko apspriešanu ievieto Teritorijas attīstības plānošanas informācijas sistēmā, pašvaldības tīmekļa vietnē [www.daugavpils.lv](http://www.daugavpils.lv), vismaz divos plašsaziņas kanālos (piemēram, reģionālajos vai vietējos laikrakstos, pašvaldības sociālo tīklu kontos, reģionālajos TV kanālos, u.c.). publiskajā ārtelpā – pie Daugavpils pilsētas pašvaldības administrācijas (Krišjāņa Valdemāra ielā 1, Daugavpilī) un Daugavpils pilsētas pašvaldības Pilsētplānošanas un būvniecības departamenta (Raiņa ielā 28, Daugavpilī) ēkām. Paziņojumā jānorada sanāksmes datums, laiks un saite uz tiešsaistes sarunu rīku. Publiskās apspriešanas sanāksmi izziņo ne vēlāk kā 10 dienas pirms tās norises.
   5. Sākot ar lokālplānojuma publiskās apspriešanas pirmo dienu, tiek izvietotas publiskās apspriešanas planšetes un informatīvais stends lokālplānojuma teritorijā iedzīvotājiem brīvi pieejamā vietā.
   6. Pēc publiskās apspriešanas beigām tiek apkopoti tās rezultāti MK noteikumu Nr.628 noteiktājā kārtībā un termiņos.
6. **Prasības lokālplānojuma noformēšanai:**
   1. Lokālplānojumam jābūt izstrādātam valsts valodā un noformētam datorizdrukā uz A4 formāta lapām. Ja nepieciešams, ilustrāciju un grafisko pielikumu lapas var būt A3 vai citā formātā, kas iesiets A4 formāta sējumā. Tam jābūt iesietam cietos vākos un visām lapām jābūt sanumurētām.
   2. Teritorijas attīstības plānošanas sistēmā (TAPIS) izstrādātais lokālplānojuma projekts iesniedzams Daugavpils pilsētas pašvaldības Pilsētplānošanas un būvniecības departamentā 2 (divos) eksemplāros, klāt pievienojot datu nesēju ar lokālplānojuma grafisko daļu elektroniskajā formā (\*.dwg vai \*.dgn datņu formātā).
   3. Visās grafiskās daļas rasējumu lapās labajā apakšējā stūrī jābūt rakstlaukumam, kurā norāda šādu informāciju – pasūtītājs, izstrādātājs, lokālplānojuma nosaukums, rasējuma lapas nosaukums, kopējais lapu skaits daļā, lapas numurs pēc kārtas, mērogs, kā arī lokālplānojuma izstrādātāja, daļas vai sadaļas vadītāja un tehniskā izstrādātāja uzvārds, paraksts un datums);
   4. Lokālplānojuma un grafiskās daļas kartēs un plānos obligāti norāda lietotos (nosacītos) apzīmējumus.
   5. Sagatavotajā materiālā jābūt norādēm uz informācijas avotiem, jau izstrādātajiem projektiem, jāievēro autoru un trešo personu autorības tiesības.
   6. Lokālplānojuma atbilstību Latvijas Republikas normatīvo aktu prasībām uz saskaņojumu lapas apliecina lokālplānojuma izstrādātājs.
   7. Lokālplānojumam jābūt noformētam atbilstoši Ministru kabineta 04.09.2018.noteikumiem Nr.558 „Dokumentu izstrādāšanas un noformēšanas kārtība”.

Domes priekšsēdētājs *(personiskais paraksts)* A.Elksniņš

3. pielikums Daugavpils domes

2022.gada 27.janvāra lēmumam Nr.30

LĪGUMS PAR LOKĀLPLĀNOJUMA IZSTRĀDI UN FINANSĒŠANAS KĀRTĪBU

Daugavpilī                                                                                   2022. gada\_\_\_.\_\_\_\_\_\_\_\_\_\_\_\_\_

Daugavpils pilsētas pašvaldība, reģ.Nr.90000077325, juridiskā adrese Krišjāņa Valdemāra ielā 1, Daugavpilī, turpmāk tekstā – **Pašvaldība**, kuras vārdā, pamatojoties uz Daugavpils pilsētas domes 2005.gada 11.augusta saistošiem noteikumiem Nr.5 **“**Daugavpils valstspilsētas pašvaldības nolikums” un Daugavpils domes 2022.gada \_\_janvāra lēmumu Nr.\_\_\_, rīkojas Pašvaldības izpilddirektore Sabīne Šņepste, no vienas puses, un lokālplānojuma izstrādes ierosinātājs SIA „Regula Baltija”, reģ.Nr.41503036161, turpmāk tekstā – **Ierosinātājs***,* kura vārdā, pamatojoties uz statūtiem, rīkojas\_\_\_\_\_\_\_\_\_\_, no otras puses, abas puses kopā turpmāk sauktas par Līdzējiem, pamatojoties uz Teritorijas attīstības plānošanas likumu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem", bez viltus, maldiem un spaidiem noslēdz šo līgumu, saistošu ne tikai pašiem Līdzējiem, bet arī viņu tiesību pārņēmējiem.

1. **LĪGUMA PRIEKŠMETS**

Pašvaldība atļauj un Ierosinātājs apņemas izstrādāt lokālplānojumu saskaņā ar spēkā esošajiem normatīvajiem aktiem, Daugavpils domes 2022. gada \_\_.\_\_\_\_\_\_ lēmumu Nr. \_\_ “ Par lokālplānojuma „Zemes vienībām ar kadastra apzīmējumiem 05000050701 un 05000050706, rūpnieciskās apbūves teritorijas izveidei Višķu ielā 34, Daugavpilī” kā Daugavpils pilsētas teritorijas plānojuma grozījumu izstrādes uzsākšanu” un šī līguma noteikumiem.

1. **LOKĀLPLĀNOJUMA IZSTRĀDES FINANSĒŠANAS APMĒRS**

Līguma 1.punktā paredzētā lokālplānojuma izstrādi ***pilnā apmērā*** par saviem līdzekļiem finansē **Ierosinātājs.**

1. **DETĀLPLĀNOJUMA IZSTRĀDĀTĀJS**
   1. Līguma 1.punktā paredzētā lokālplānojuma izstrādātājs ir - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – Izstrādātājs.
   2. Ierosinātājs un Izstrādātājs nodrošina, ka lokālplānojumu izstrādā personas, kuru kvalifikācija un izglītība atbilst Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 137.-139.punktos noteiktajām prasībām.
2. **LĪDZĒJU TIESĪBAS UN PIENĀKUMI**
   1. **Pašvaldībaapņemas:**
      1. pieņemt lēmumus lokālplānojuma izstrādes gaitā normatīvajos aktos noteiktajā kārtībā un termiņos;
      2. nodrošināt Izstrādātājam piekļuvi Teritorijas attīstības plānošanas sistēmā (turpmāk – TAPIS);
      3. pieprasīt un saņemt no darba uzdevuma minētajām institūcijām nosacījumus lokālplānojuma izstrādei;
      4. nodrošināt lokālplānojuma izstrādes vadību, tai skaitā nodrošināt sabiedrības informēšanu un līdzdalību lokālplānojuma izstrādē:
         1. ievietot paziņojumus par lokālplānojuma izstrādes uzsākšanu TAPIS, pašvaldības tīmekļa vietnē [www.daugavpils.lv](http://www.daugavpils.lv), publicēt paziņojumu vietējā laikrakstā;
         2. ievietot paziņojumus par lokālplānojuma nodošanu publiskai apspriešanai TAPIS, pašvaldības tīmekļa vietnē [www.daugavpils.lv](http://www.daugavpils.lv), publicēt paziņojumu vietējā laikrakstā (neklātienes formas (attālināti) gadījumā (Covid-19 infekcijas izplatības laikā) vismaz divos plašsaziņas kanālos);
         3. lokālplānojuma publiskās apspriešanas klātienes formas gadījumā, nodrošināt telpas lokālplānojuma publiskās apspriešanas procesā nepieciešamajai materiālu publiskai izstādīšanai, sabiedriskās apspriešanas sapulču organizēšanai;
         4. lokālplānojuma publiskās apspriešanas neklātienes formas (attālināti) gadījumā (Covid-19 infekcijas izplatības laikā), ievērojot Covid-19 infekcijas izplatības pārvaldības likuma prasības, nodrošināt telpas lokālplānojuma publiskās apspriešanas procesā nepieciešamajai materiālu publiskai izstādīšanai, sabiedriskās apspriešanas sapulču organizēšanai, kā arī publiskajā ārtelpā – pie Daugavpils pilsētas pašvaldības administrācijas (Krišjāņa Valdemāra ielā 1, Daugavpilī) un Daugavpils pilsētas pašvaldības Pilsētplānošanas un būvniecības departamenta (Raiņa ielā 28, Daugavpilī) ēkām uz publisko ārtelpu vērstajos logos vai durvīs, u.c.
         5. vadīt lokālplānojuma sabiedriskās apspriešanas sanāksmes, kā arī un piedalīties citās darba gaitā nepieciešamās sanāksmēs vai darba grupās;
         6. Pašvaldības lēmumu par lokālplānojuma apstiprināšanu ievietot TAPIS, pašvaldības tīmekļa vietnē [www.daugavpils.lv](http://www.daugavpils.lv), publicēt paziņojumu par saistošo noteikumu pieņemšanu vietējā laikrakstā un laikrakstā „Latvijas Vēstnesis”;
      5. izskatīt lokālplānojuma redakciju un sagatavot ziņojumu par tā turpmāko virzību;
      6. pieprasīt atzinumus par lokālplānojuma redakciju;
      7. sagatavot ziņojumu par publiskās apspriešanas laikā saņemto priekšlikumu vērā ņemšanu vai noraidīšanu;
      8. ievietot lēmumu par saistošo noteikumu apstiprināšanu un tam pievienotos dokumentus pašvaldības tīmekļa vietnē;
      9. reģistrēt apstiprināto lokālplānojumu Pašvaldības arhīvā.
   2. **Ierosinātājs apņemas:**
      1. organizēt un nodrošināt lokālplānojuma izstrādi atbilstoši normatīvo aktu un darba uzdevuma prasībām, kā arī nodot izstrādāto lokālplānojumu redakciju izskatīšanai izstrādes vadītājam un nepieciešamības gadījumā, veikt labojumus tajā;
      2. nodrošināt un finansēt nepieciešamo materiālu sagatavošanu lokālplānojuma izstrādei, saskaņā ar darba uzdevuma prasībām;
      3. izstrādāt lokālplānojumu, izmantojot TAPIS;
      4. atbilstoši darba uzdevuma prasībām sagatavot un izstādīt materiālus publiskās apspriešanas procesam un piedalīties publiskās apspriešanas sanāksmē (-ēs);
      5. sagatavot un iesniegt apstiprinātā lokālplānojuma materiālus nodošanai Pašvaldības arhīvā, kas sagatavoti atbilstoši normatīvo aktu prasībām;
      6. saskaņā ar pašvaldības izsniegto rēķinu apmaksāt Pašvaldības izdevumus par Līguma 4.1.4.1., 4.1.4.2.un 4.1.4.6.apakšpunktos paredzēto paziņojumu sagatavošanu, nosūtīšanu un publicēšanu;
      7. rakstveidā nekavējoties informēt Pašvaldību par visiem apstākļiem, kas atklājušies lokālplānojuma izstrādes procesā un var neparedzēti ietekmēt šī līguma izpildi, kā arī rakstveidā saskaņot ar Pašvaldību jebkuru līguma izpildes procesā radušos nepieciešamo atkāpi no līguma noteikumiem.
3. **IZSTRĀDES GRAFIKS**

|  |  |  |  |
| --- | --- | --- | --- |
| **N.p.k.** | **Pasākums** | **Termiņš** | **Atbildīga persona** |
| **1.** | **Sagatavošanās lokālplānojuma izstrādei** |  |  |
| 1.1. | Piekļuves teritorijas attīstības plānošanas informācijas sistēmai (TAPIS) nodrošināšana lokālplānojuma izstrādes speciālistiem | Piecu darba dienu laikā no līguma parakstīšanas brīža | lokālplānojuma izstrādes vadītājs |
| 1.2. | Sabiedrības informēšana par lokālplānojuma izstrādes uzsākšanu | mēneša laikā pēc lēmuma pieņemšanas | lokālplānojuma izstrādes vadītājs |
| 1.3. | Nosacījumu un informācijas pieprasīšana lokālplānojuma izstrādei no institūcijām | mēneša laikā pēc lēmuma pieņemšanas | lokālplānojuma izstrādes vadītājs |
| 1.4. | Pamatojoties uz Ministru kabineta 2004.gada 23.marta noteikumu Nr.157 „Kārtība, kādā veicams ietekmes uz vidi stratēģiskais novērtējums” (MK noteikumi Nr.157) 5.punktu konsultācijas ar Valsts vides dienestu, Dabas aizsardzības pārvaldi un Veselības inspekciju, lai saņemtu iestāžu viedoklus par lokālplānojuma īstenošanas iespējamo ietekmi uz vidi un cilvēku veselību, kā arī par stratēģiskā novērtējuma nepieciešamību | mēneša laikā pēc lēmuma pieņemšanas | lokālplānojuma izstrādes vadītājs |
| 1.5. | Lai noskaidrotu vai plānošanas dokumentam ir vai nav nepieciešams stratēģiskais ietekmes uz vidi novērtējums, pamatojoties uz MK noteikumu Nr.157 6.punktu, pēc šo minēto noteikumu 5.punktā notikušajām konsultācijām, tika iesniegts iesniegums par plānošanas dokumenta izstrādes uzsākšanu Vides pārraudzības valsts birojam | mēneša laikā pēc 1.4.punkta izpildes | lokālplānojuma izstrādes vadītājs |
| **2.** | **Lokālplānojuma redakcijas 1.0. izstrāde** |  |  |
| 2.1. | Lokālplānojuma izstrāde, izmantojot TAPIS |  | lokālplānojuma izstrādātājs |
| 2.2. | Paskaidrojuma raksta izstrāde, ņemot vērā ar Pašvaldības lēmumu apstiprināto darba uzdevumu un institūciju nosacījumus | mēneša laikā pēc institūciju nosacījumu un Vides pārraudzības valsts biroja lēmuma saņemšanas | lokālplānojuma izstrādātājs |
| 2.3. | Grafiskās daļas izstrāde, ņemot vērā ar Domes lēmumu apstiprināto darba uzdevumu un institūciju nosacījumus. Datu lejupielāde TAPIS.  Kartoshēmu izstrāde, ņemot vērā ar Pašvaldības lēmumu apstiprināto darba uzdevumu un institūciju nosacījumus. | mēneša laikā pēc institūciju nosacījumu un Vides pārraudzības valsts biroja lēmuma saņemšanas | lokālplānojuma izstrādātājs |
| 2.4. | Teritorijas izmantošanas un apbūves noteikumu izstrāde, ņemot vērā ar Pašvaldības lēmumu apstiprināto darba uzdevumu un institūciju nosacījumus | mēneša laikā pēc institūciju nosacījumu un Vides pārraudzības valsts biroja lēmuma saņemšanas | lokālplānojuma izstrādātājs |
| 2.5. | Gadījumā, ja Vides pārraudzības valsts birojs pieņems lēmumu par stratēģiskā ietekmes uz vidi novērtējuma procedūras piemērošanu lokālplānojumam, vides pārskata izstrāde | mēneša laikā lokālplānojuma redakcijas 1.0. izstrādes | lokālplānojuma izstrādātājs |
| **3.** | **Lokālplānojuma redakcijas 1.0. publiskās apspriešanas pasākumi** |  |  |
| 3.1. | Lokālplānojuma redakcijas 1.0. iesniegšana Pašvaldībā, izskatīšanai un lēmuma pieņemšanai par redakcijas nodošanu publiskai apspriešanai |  | lokālplānojuma izstrādātājs |
| 3.2. | Ziņojuma sagatavošana un domes lēmuma pieņemšana par redakcijas 1.0. nodošanu publiskajai apspriešanai un atzinumu saņemšanai no institūcijām | mēneša laikā pēc redakcijas 1.0.iesniegšanas Pašvaldībā | lokālplānojuma izstrādes vadītājs |
| 3.3. | Lokālplānojuma redakcijas 1.0.publiskās apspriešanas organizēšana (min 4 nedēļas) | mēneša laikā pēc 3.2.apakšpunktā minētā lēmuma pieņemšanas. Publiskās apspriešanas termiņš sākas ne agrāk kā piecas darbdienas pēc lokālplānojuma redakcijas publicēšanas sistēmā. | lokālplānojuma izstrādes vadītājs |
| 3.4. | Lokālplānojuma publiskās apspriešanas materiālu un planšetes sagatavošana |  | lokālplānojuma izstrādātājs |
| 3.5. | Paziņojuma par lokālplānojuma publiskās apspriešanu ievietošana TAPIS, domes mājas lapā un publicēšanas vietēja laikrakstā | piecu darba dienu laikā pēc 3.2.apakšpunktā minētā lēmuma spēkā stāšanās | lokālplānojuma izstrādes vadītājs un lokālplānojuma izstrādātājs |
| 3.6. | Atzinumu pieprasīšana | divu nedēļu laikā pēc 3.2.apakšpunktā minētā lēmuma pieņemšanas | lokālplānojuma izstrādes vadītājs |
| 3.7. | Publiskās sanāksmes organizēšana |  | lokālplānojuma izstrādes vadītājs kopā ar lokālplānojuma izstrādātāju |
| **4.** | **Lokālplānojuma publiskās apspriešanas apkopojums** |  |  |
| 4.1. | publiskās apspriešanas laikā saņemto priekšlikumu un institūciju atzinumu izvērtēšana un ziņojuma (par priekšlikumu vērā ņemšanu vai noraidīšanu, norādot noraidījuma pamatojumu) sagatavošana | divu nedēļu laikā pēc publiskās apspriešanas beigām | lokālplānojuma izstrādes vadītājs kopā ar lokālplānojuma izstrādātāju |
| 4.3. | 4.1.minētā ziņojuma kopā ar lokālplānojuma redakciju iesniegšana Pašvaldībā attiecīgā lēmuma pieņemšanai:  - lēmums apstiprināt lokālplānojuma redakciju atbilstoši Teritorijas attīstības plānošanas likuma 25.pantam;  - lēmums pilnveidot lokālplānojuma redakciju 1.0. | Divu nedēļu laikā pēc ziņojuma sagatavošanas | lokālplānojuma izstrādes vadītājs kopā ar lokālplānojuma izstrādātāju |
| **5.** | **Lokālplānojuma apstiprināšana** |  |  |
| 5.1. | Lēmuma par apstiprināšanu ievietošana TAPIS | Piecu darba dienu laikā laikā pēc lēmuma spēkā stāšanās | lokālplānojuma izstrādes vadītājs |
| 5.2. | Paziņojuma par saistošo noteikumu pieņemšanu publicēšana laikrakstā „Latvijas Vēstnesis”, vietēja laikrakstā, Domes mājas lapā [www.daugavpils.lv](http://www.daugavpils.lv) | Piecu darba dienu laikā pēc lēmuma spēkā stāšanās | lokālplānojuma izstrādes vadītājs |
| 5.3. | Lokālplānojuma materiālu sējumu noformēšanu un iesniegšana Pašvaldībā | Divu nedēļu laikā pēc publikācijas laikrakstā „Latvijas Vēstnesis” | lokālplānojuma izstrādātājs |

1. **LĪDZĒJU ATBILDĪBA**
   1. Līdzēji ir atbildīgi par šajā līgumā norādīto saistību izpildi un normatīvo aktu ievērošanu.
   2. Lokālplānojuma neapstiprināšanas gadījumā Pašvaldība neatlīdzina **Ierosinātājam** izdevumus, kas radušies izstrādājot lokālplānojumu.
2. **STRĪDU IZSKATĪŠANAS KĀRTĪBA**

Līdzēji vienojas, ka jebkuras nesaskaņas, domstarpības vai strīdi starp Līdzējiem sakarā ar šī līguma izpildi tiks risināti savstarpēju sarunu ceļā. Gadījumā, ja Līdzēji nespēs vienoties, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā.

1. **NOSLĒGUMA NOTEIKUMI**
   1. Līdzēji ir atbildīgi par šajā līgumā norādīto saistību izpildi un normatīvo aktu ievērošanu.
   2. Līgums stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.
   3. Izmaiņas līgumā un papildinājumi stājas spēkā tikai tad, ja par to ir panākta rakstiska vienošanās. Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šī līguma neatņemamām sastāvdaļām.
   4. Līdzēji ir tiesīgi lauzt līgumu vienpusējā kārtā, rakstiski brīdinot otru pusi 10 dienas iepriekš, ja kāds no Līdzējiem nepilda šī līguma un normatīvo aktu nosacījumus.
   5. Līgums zaudē spēku, ja spēku zaudē pašvaldības lēmums par lokālplānojuma izstrādes uzsākšanu.
   6. Līgums sastādīts un parakstīts 2 (divos) eksemplāros, katrs uz 6 (sešām) lapām, ar vienādu juridisku spēku, no kuriem viens glabājas **Pašvaldībā**, bet otrs pie **Ierosinātāja**.

**LĪDZĒJU rekvizīti**

**Pašvaldība Ierosinātājs**

Daugavpils pilsētas pašvaldība, SIA „Regula Baltija”,

Krišjāņa Valdemāra ielā 1, Daugavpilī, Andreja Pumpura ielā 97, Daugavpilī,

reģ.Nr.90000077325, reģ.Nr.41503036161

\_\_\_\_\_\_\_\_\_\_\_\_\_\_\_\_\_\_\_S.Šņepste \_\_\_\_\_\_\_\_\_\_\_\_\_\_

Pašvaldības izpilddirektore valdes loceklis

z.v. z.v